|  |  |
| --- | --- |
| Projekt: | Lepšie verejné politiky pre marginalizované rómske komunity |
| Organizácia: | Človek v ohrození, n. o. |
| Operačný program: | Efektívna verejná správa |
| Kód žiadosti o NFP: | NFP314011L915 |
| Názov aktivity: | Hlavná aktivita č. 1, Skvalitňovanie sociálnych služieb MRK |
| Názov výstupu: | Opatrenie |
| Názov opatrenia: | Jednorazový príspevok na bývanie |
| Subjekt, ktorému sa návrh opatrenia predkladá: | Ministerstvo práce sociálnych vecí a rodiny |

Komentár: V rámci plánovaných aktivít projektu, ktoré spočívali vo:

* vytvorení multisektorového partnerstva subjektov prevádzkujúcich KC na území POSK,
* vytvorení platformy mimovládnych organizácii pôsobiacich v oblasti sociálneho začlenenia MRK
* vytvorení multisektorového partnerstva subjektov pôsobiacich v oblasti sociálneho začlenenia MRK (a pravidelných stretnutiach týchto partnerstiev a platforiem)
* vypracovaní Analýzy možností pomoci a podpory v chudobe
* vypracovaní Analýzy možností dôstojného a legálneho bývania pre nízkopríjmové rodiny a rodiny z vylúčených lokalít na Slovensku

a v neposlednom rade na základe našej dlhoročnej skúsenosti v práci s marginalizovanými rómskymi komunitami, **navrhujeme opatrenie ohľadom zavedenia tzv. jednorazového príspevku na bývanie, ktorý by ľuďom bez domova, ľuďom z MRK alebo nízkopríjmovým rodinám pri radikálnej zmene bývania (nájomnej zmluve, samostatnom bývaní) umožnil aspoň čiastočne uhradiť mimoriadne náklady súvisiace so zmenou bývania, ako je depozit (zábezpeka), prípadne náklady súvisiace s vlastným bývaním (zariadenie, kuchynské vybavenie a pod.).**

Dôvodom navrhovaného opatrenia je, že nízkopríjmové rodimy na Slovensku, rodiny z MRK alebo ľudia bez domova nemajú možnosť zaplatenia si mimoriadnych nákladov súvisiacich s bývaním alebo zmenou bývania a v súčasnej právnej úprave absentuje príspevok, ktorý by im v kontexte filozofie housing first umožňoval zmenu životného štýlu a zvýšenie štandardu bývania. Bližšie informácie sú dostupné v Analýze možností dôstojného a legálneho bývania pre nízkopríjmové rodiny a rodiny z vylúčených lokalít na Slovensku.

V prípade zavedenia opatrenia do praxe navrhujeme túto dávku poskytovať stanovenému osobitnému príjemcovi.

Zároveň navrhujeme vytvorenie pracovnej skupiny, ktorá by bližšie rozpracovala podmienky týchto opatrení, pričom k pracovnej skupine je nevyhnutné prizvať zástupcov Ministerstva financií, ktorí by vypočítali a zhodnotili dopad tejto zmeny na štátny rozpočet SR.

V Bratislave, 31.3.2020 Mgr. Peter Adam

projektový manažér

Mgr. Klaudia Schneiderová, PhD.

koordinátorka a metodička sociálnej práce

Tento projekt je podporený z Európskeho sociálneho fondu z Operačného programu Efektívna verejná správa.